โรนัลด์ กุมัน

โรนัลด์ กุมัน (; เกิดเมื่อวันที่ 21 มีนาคม ค.ศ. 1963 ที่เมืองซานดัม จังหวัดนอร์ทฮอลแลนด์) เป็นผู้จัดการฟุตบอลและอดีตนักฟุตบอลชาวดัตช์ กุมันเป็นน้องชายของแอร์วิน กุมัน อดีตผู้ฝึกสอนของไฟเยอโนร์ด และเป็นลูกชายของมาร์ติน กุมัน อดีตนักฟุตบอลทีมชาติเนเธอร์แลนด์ กุมันเป็นหนึ่งในกองหลังที่ดีที่สุดตลอดกาล เป็นที่รู้จักกันดีในเรื่องความแม่นยำในการยิงระยะไกล (โดยเฉพาะฟรีคิก) และเป็นกองหลังที่ทำประตูได้มากที่สุดเป็นอันดับต้น ๆ ในวงการฟุตบอลโลก

ในระดับนานาชาติ กุมันเป็นหนึ่งในดาวเด่นของทีมชาติเนเธอร์แลนด์ร่วมกับมาร์โก ฟัน บัสเติน, รืด คึลลิต, ฟรังก์ ไรการ์ด และแด็นนิส แบร์คกัมป์ เขามีส่วนร่วมกับทีมชาติดัตช์ที่ชนะเลิศในการแข่งขันฟุตบอลชิงแชมป์แห่งชาติยุโรป 1988 และได้ลงเล่นในฟุตบอลโลก 1990 และฟุตบอลโลก 1994

หลังจากคว้าแชมป์ยูโรเปียนคัพร่วมกับเปเอสเฟในปี ค.ศ. 1988 กุมันได้ย้ายไปยังบาร์เซโลนาโดยกลายเป็นส่วนหนึ่งของ "ดรีมทีม" ของโยฮัน ไกรฟฟ์ และช่วยให้บาร์เซโลนาคว้าแชมป์ลาลิกา 4 ปีติดต่อกัน (ระหว่างปี ค.ศ. 1991 ถึง 1994) และยูโรเปียนคัพซึ่งเขายิงประตูให้ทีมชนะซัมป์โดเรียได้ในปี ค.ศ. 1992

ในฐานะเป็นผู้ฝึกสอนของพรีเมียร์ลีก อังกฤษ กุมันได้เป็นหัวหน้าผู้ฝึกสอนของเซาแทมป์ตัน ตั้งแต่ฤดูกาล 2014 ถึง 2016 มีผลงานยอดเยี่ยม ทำให้เซาแทมป์ตันซึ่งเป็นสโมสรเล็ก ๆ กลับขึ้นมาสู่ระดับพรีเมียร์ลีกได้ และสู้กับสโมสรขนาดใหญ่กว่าได้ดี  ทำให้ในช่วงการแข่งขันฟุตบอลชิงแชมป์แห่งชาติยุโรป 2016 ซึ่งตรงกับช่วงปิดฤดูกาล กุมันได้รับแต่งตั้งให้เป็นหัวหน้าผู้ฝึกสอนของเอฟเวอร์ตัน

อ้างอิง

แหล่งข้อมูลอื่น 

Ronald Koeman detailed career profile 
Koeman's memorable free kick goal in the 1992 European Cup Final at YouTube

บุคคลที่เกิดในปี พ.ศ. 2506
บุคคลที่ยังมีชีวิตอยู่
บุคคลจากซานสตัด
นักฟุตบอลชาวดัตช์
นักฟุตบอลทีมชาติเนเธอร์แลนด์
ผู้เล่นสโมสรฟุตบอลโกรนิงเงิน
ผู้เล่นอาเอฟเซ อายักซ์
ผู้เล่นเปเอสเฟ ไอนด์โฮเฟิน
ผู้เล่นสโมสรฟุตบอลบาร์เซโลนา
ผู้เล่นไฟเยอโนร์ด
ผู้เล่นในลาลิกา
ผู้เล่นในเอเรอดีวีซี
ผู้เล่นในฟุตบอลโลก 1990
ผู้เล่นในฟุตบอลโลก 1994
ผู้จัดการทีมฟุตบอลชาวดัตช์
ผู้จัดการทีมฟุตบอลในพรีเมียร์ลีก
ผู้จัดการทีมฟุตบอลทีมชาติเนเธอร์แลนด์
ผู้จัดการทีมฟุตบอลในลาลิกา
ผู้จัดการทีมเอสเปเฟ ฟีเตสเซอ
ผู้จัดการทีมอาเอฟเซ อายักซ์
ผู้จัดการทีมสปอร์ลิชบัวอีไบฟีกา
ผู้จัดการทีมเปเอสเฟ ไอนด์โฮเฟิน
ผู้จัดการทีมสโมสรฟุตบอลบาเลนเซีย
ผู้จัดการทีมอาเซ็ด อัลก์มาร์
ผู้จัดการทีมไฟเยอโนร์ด
ผู้จัดการทีมสโมสรฟุตบอลเซาแทมป์ตัน
ผู้จัดการทีมสโมสรฟุตบอลเอฟเวอร์ตัน
ผู้จัดการทีมสโมสรฟุตบอลบาร์เซโลนา